सीएचसी रायपुररानी में रेगुलर नर्सों का स्टाफ बढ़ाने की मांग
सिटी रिपोर्टर | रायपुररानी/बरवाला
सामुदायिक स्वास्थ्य केंद्र रायपुररानी में रेगुलर नर्सों का स्टाफ बढ़ाने की मांग जोर पकड़ती जा रही है। सामुदायिक स्वास्थ्य केंद्र रायपुररानी के तहत इलाके की करीब 50 हजार जनसंख्या स्वास्थ्य सेवाओं के लिए निर्भर है। केंद्र में वर्तमान में चार रेगुलर नर्सों का ही स्टाफ है। रेगुलर नर्सों के यहां 8 पद स्वीकृत हैं जिनमें से चार पर खाली हैं। केंद्र में हर माह करीब 30 महिलाओं की डिलीवरी होती है। यहां की इमरजेंसी में रात के समय हर महीने करीब 500 पेशेंट्स आते हैं, जबकि सीएचसी में हर रोज की ओपीडी में 300 पेशेंट्स आते हैं। इस सेंटर के तहत करीब पांच दर्जन गांवों के लोग स्वास्थ्य सेवाएं लेेने के लिए निर्भर हैं। सेंटर में नर्सों की तीन शिफ्टों में ड्यूटी होती है। केंद्र के तहत आने वाले पीएचसी कोट, पीएचसी बरवाला और पीएचसी हंगोला के एमएलसी कार्य भी यहीं पर होते हैं। इस सेंटर में रेगुलर नर्सों के पद भरने की मांग इलाकावासियों ने स्वास्थ्य विभाग हरियाणा से की है। उधर, केंद्र के एसएमओ डॉ. संजीव गोयल ने इस बारे में बताया कि केंद्र में नर्सों का स्टाफ बढ़ाने की मांग जायज है। केंद्र में रिक्त पदों पर रेगुलर नर्सों की तैनाती होने से केंद्र में रही समस्या हल हो जाएगी। उन्होंने बताया कि इस बारे में उन्होंने उच्चाधिकारियों को जानकारी दे दी है।
50 हजार लोग स्वास्थ्य सेवाओं के लिए निर्भर हैं यहां के सीएचसी पर
hin_Deva mai_Deva hin_Deva hin_Deva